ประจำเดือนไม่มา ต้องกินยาคุมเพื่อให้มาค่ะ ตรวจพบว่า เป็นpcosถุงน้ำรังไข่หลายใบ และซีสที่รังไข่ขนาด1.5เซน ข้างเดียวกันค่ะ แต่ตอนนี้กินยาคุมฮอร์โมนรวม21 เม็ด แล้วชาปาชาลิ้นจึงให้หยุดกิน อยากเรียนถามว่า สามารถรักษาด้วยยาฮอร์โมนชนิดใด เพื่อให้ ประจำเดือนมาทุกเดือนและ ถ้าเลือกกินยาคุม กินแบบ ไหนเพื่อควบคุมอาการของโรคได้บ้างไหมคะ
สวัสดีค่ะ โรคถุงน้ำหลายใบในรังไข่หรือ PCOS เกิดจากความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล ทำให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักการรักษาในกรณีที่ประจำเดือนมาไม่ปกติ สามารถใช้การรับประทานยาเม็ดคุมกำเนิดแบบฮอร์โมนรวม (มีฮอร์โมนเอสโตรเจนและโปรเจสเตอโรนเป็นส่วนประกอบ) หรือยาเม็ดคุมกำเนิดแบบฮอร์โมนตัวเดียว (มีเพียงฮอร์โมนโปรเจสโตเจนเป็นส่วนประกอบ) โดยตัวยาจะช่วยทำให้ประจำเดือนกลับมาเป็นปกติ และช่วยลดความเสี่ยงต่อการเกิดมะเร็งเยื่อบุโพรงมดลูกแนะนำการปรึกษาแพทย์ที่ดูแลอีกครั้ง นอกจากการกินยาคุมฮอร์โมนรวมก็ยังมีการใช้ยากลุ่มอื่นๆเช่นยาที่มีฤทธิ์ยับยั้งฮอร์โมนเอสโตรเจน และช่วยให้การตกไข่เป็นไปตามปกติ การผ่าตัดรักษา ซึ่งอาการที่เกิดขึ้นถ้าแพทย์คิดว่าเกิดจากยาจริง ก็น่าจะสามารถเปลี่ยนกลุ่มยาอื่นๆได้ค่ะ